**ZAPISNIK**

s konstituirajuće sjednice školskog odbora I. osnovne škole Čakovec, održane 23. ožujka 2021. godine s početkom u 17,00 sati.

Na temelju članka 39. Statuta I. osnovne škole Čakovec konstituirajuću sjednicu školskog odbora sazvao je ravnatelj škole Siniša Stričak koji je pozdravio prisutne i predao je riječ Željku Knoku, najstarijem članu školskog odbora, da vodi sjednicu do izbora predsjednika.

Željko Knok pozdravio je prisutne i predložio dopunjeni

DNEVNI RED

1. Izvješće predsjedavatelja sjednice o imenovanim članovima Školskog odbora
2. Verifikacija mandata članova Školskog odbora
3. Izbor predsjednika i zamjenika predsjednika Školskog odbora
4. Donošenje prethodne suglasnosti na zaposlenje: - učitelj/ica engleskog jezika - 1 izvršitelj na određeno, nepuno radno vrijeme – 13 sati tjedno
5. Prihvaćenje izmjena i dopuna Godišnjeg plana i programa I. osnovne škole Čakovec za školsku godinu 2020./2021.
6. Ostala pitanja

Ad 1) Željko Knok pročitao je imena iz Odluka o imenovanju članova Školskog odbora na prijedlog tijela koja su ih izabrala i od strane osnivača:

1. Christina Šagi-Kovač – na prijedlog Vijeća roditelja
2. Vlasta Žnidarić – na prijedlog Skupa radnika
3. Matija Horvatt – na prijedlog Učiteljskog vijeća
4. Silvija Martišek – na prijedlog Učiteljskog vijeća
5. Tibor Rodiger – na prijedlog osnivača
6. Hrvoje Novaković – na prijedlog osnivača
7. Željko Knok - na prijedlog osnivača

Članstvo imenovanih u školski odbor traje četiri godine od dana konstituiranja Školskog odbora.

(Odsutan je Tibor Rodiger – opravdao je izostanak)

Ad 2) Verificiranje mandata imenovanih članova školskog odbora

Jednoglasno su verificirani mandati novoimenovanih članova Školskog odbora I. osnovne škole Čakovec.

Ad 3) Izbor predsjednika i zamjenika predsjednika školskog odbora

Izbor predsjednika i zamjenika predsjednika školskog odbora uređeno je čl. 42. Statuta I. osnovne škole Čakovec. Željko Knok je za predsjednika predložio Matiju Horvata koji je bio član i u prethodnom mandatu.

***Za predsjednika Školskog odbora jednoglasno je izabran Matija Horvat***

***Za zamjenika predsjednika Školskog odbora izabrana je Silvija Martišek.***

Na temelju čl. 51. Statuta zapisnike na sjednicama školskog odbora vodit će tajnica škole.

Matija Horvat zahvalio se na ukazanom povjerenju te nastavio voditi sjednicu Školskog odbora.

Ad 4) Donošenje prethodne suglasnosti na zaposlenje: - učitelj/ica engleskog jezika - 1 izvršitelj na određeno, nepuno radno vrijeme – 13 sati tjedno

Natječaj je objavljen 4. ožujka 2021. na oglasnoj ploči i mrežnoj stranici Hrvatskog zavoda za zapošljavanje i oglasnoj ploči i mrežnoj stranici I. osnovne škole Čakovec.

Radi se o zamjeni za učiteljicu Stanku Radović Šafarić koja je na rodiljnom. Prijavu je poslao samo Jura Cmrečak koji je i do sada radio na tom radnom mjestu, ali je bio zaposlen na rok do 5 mjeseci jer nije diplomirao. U međuvremenu je diplomirao pa je ravnatelj je zatražio prethodnu suglasnost za zaposlenje Jure Cmrečaka.

*Jednoglasno je donijeta odluka o davanju prethodne suglasnosti na zaposlenje Jure Cmrečaka na radno mjesto učitelja engleskog jezika, na određeno nepuno radno vrijeme – 13 sati tjedno, do povratka Stanke Radović-Šafarić. Radni odnos zasnovat će se od 29. ožujka 2021.*

Ad5) Prihvaćenje izmjena i dopuna Godišnjeg plana i programa I. osnovne škole Čakovec za školsku godinu 2020./2021.

Godišnjim kalendarom rada za 10. rujna 2020. bilo je predviđeno obilježavanje Hrvatskog olimpijskog dana kao nenastavni dan. Obzirom na epidemiološku situaciju taj dan je bila nastava pa je ravnatelj predložio da bi nenastavni dao bio 1. travnja 2021., a toga dana održala bi se stručna usavršavanja učitelja i stručnih suradnika kroz 6 radionica i jedan kviz.

*Jednoglasno je dana suglasnost na izmjena i dopuna Godišnjeg plana i programa (Godišnji kalendar rada) I. osnovne škole Čakovec za školsku godinu 2020./2021.*

Ad 6) Ostala pitanja

Ravnatelj je upoznao prisutne da je škola dobila elaborat o oštećenju škole nakon nedavnih potresa. Škola je dobila zelenu oznaku uz obvezu otklanjanja manjih oštećenja.

Radovi u kuhinji idu prema završetku, ovaj tjedan trebao bi se završiti pod, a od ponedjeljka bi se treba montirati oprema. Prehrana učenika trebala bi početi nakon praznika, 12. travnja 2021.

Trenutno je situacija, što se tiče COVID-a 19 jako dobra, samo troje učenika je u samoizolaciji, a sve mjere se i dalje poštuju.

Sjednica je zaključena 17,25 sati.

Zapisničar: Predsjednik Školskog odbora:

Emilija Žitnjak Matija Horvat